Ego Girardus primogenitus Comitis Matisconensis,  Dominus Viennæ,  G. Dei patientiâ Trinorchiensis Abbas, universis ad quos præsens pagina pervenerit, Salutem in Domino. Notum fieri volumus, quòd cùm inter Dominum Landricum Militem,  Præpositum Matisconensem VV. de Breisse,  socios eorum ex unâ parte;  homines Cluniacensis Ecclesiæ de Danziaco ex alterâ, orta esset contentio:  in nos compromisissent, Cluniacensis Abbas pro suis hominibus, dicti verò Miles  Præpositus cum suis sociis, datâ fide; nos tandem diximus arbitrando, quòd omninò quitarent Cluniacensem Ecclesiam prædicti impetitores ab omni greusiâ  querelâ, pro hominibus de Danziaco memoratis,  pro omni contentione quæ orta erat, tam de prædictâ quàm aliis. Ego siquidem G. Dominus Viennæ, teneor Cluniacensi Ecclesiæ ad hoc, quòd pax ista inviolabiliter observetur. In hujus rei  pacis testimonium, sigillis nostris præsentem paginam duximus roborandam. Actum anno gratiæ M. CC. XX. in Ecclesiâ beati Petri Matisconensis.